da en en en fr de da id da sv da da da it da da da da da da fr nb da sv da da da da da en en
”Grænseløst” Hamid show gjorde det af med Ishøj - Svanholm Cricketklub
Tirsdag d. 28. juli 2020 kl. 16:51 af Henrik Pfaff
Det var en oplevelse af følge Hamid Shah i hans halvleg mod Ishøj. Viste de fleste stød, der er opfundet og byggede sin halvleg op til klimakset og endte blandt andet med tre seksere i en soloopvisning, der havde fortjent at ende med et century, men det blev dog ”kun” til 88 på 67 bolde. Ikke mindre imponerende, når man ved, hvor vanskelig Ishøjs pitch er at batte på.
Han åbnede sammen med vikaren for den skadede Jonas Henriksen, nemlig vores lille – eller måske efterhånden knap så lille – junior Musa Mahmood. Denne førte sig naturligvis forsigtigt frem i begyndelsen, men kom i gang og noteredes for 28 på 30 bolde.
Musa og Hamid skiltes ved 90 efter 13 overe og vi endte med 145/5.
Hamid viste hele repertoiret
Duk dig fortæller Hamid makkeren med dette stød
Det her er interessant - svært at se hvem kunstneren er
Zishan prøvede at efterligne Hamid – resultat se her
Både Hamid og en Ishøj-mand gav Ishøjs formand grund til at tage sig til hovedet med deres seksere ind i skoven
Ishøj så længe ud til at ”krølle” sammen, da Mads Henriksen hurtigt gjorde det af med de tre første og 7 var ude for 51, men Ishøj havde også deres sekserkonge, der fik fat på en af vore slowbowlere, men eventyret endte, da han slog vores debutant Husnain Malik himmelhøjt i luften og den altid sikre Abdullah Mahmood snuppede et vanskeligt liggende greb.
Og også som bowler her snupper Hamid en kastet ud
Wahab snupper et greb
Ishøj endte med 108/9 (Hamid Shah 2/16 og Husnain Malik 2/9
Onsdag spiller 1. holdet hjemme T 20 mod Hvidovre og søndag kl. 10.30T 20 ude på AB mod KB i den første af de to afgørende kampe.
Kunne man således spise sin aftensmad lørdag med glad sind bekom frokosten søndag en ikke lige så godt.
3. holdet spillede hjemme mod Soraner II i en kamp, der på grund af vejrudsigten blev kortet til 2 x 20 overe.
Man må give Soranerne, at de kastede udmærket og ingen af vores kunne komme i gang. 72 blev det til (Wahid Mahmood 17, Mati Malik 15) og det var Soranerne lige ved at passere for 5 gærder (69), da regnenstandsede videre udfoldelser og Soranerne kunne notere en sejr (William Gunnel 2/5, Moez Raza 2/8).
Næste søndag tager 2. holdet til Esbjerg, for at ”slås” med Frederik Klokker, mens 3. holdet hjemme spiller mod Bella, så alle tre seniorhold er i gang samtidig.